خاریجی ایشلر باخانی مؤولود چاووش‌اوغلو،
"(دوهوک‌دا سالدیری) تۆرک سلاحلی گۆجلریندن آلدیغیمیز بیلگییه گؤره، مولکی شخصلره قارشی هر هانسی بیر سالدیریمیز اولمامیشدیر.
"ت‌رت خبر"ین قوناغی اولان چاووش‌اوغلو بورادا وئردیگی آچیقلامادا، تۆرکیه‌نین هئچ واخت مولکی شخصلره قارشی بیر سالدیری گئرچکلشدیرمه‌دیگینی بیلدیررک،
"اولوسلارآراسی حقوقا اویغون اولاراق ترورلا موباریزه‌میزی داوام ائتدیریریک. تۆرک سلاحلی گۆجلریندن آلدیغیمیز معلوماتا گؤره، مولکی شخصلره سالدیری میز اولمامیشدیر. بیزیم هدفیمیز سوریه‌ده‌کی ترور هؤرگوتلری اولموشدور. عراق‌دا دا بو گۆنه قدر همیشه ترور هؤرگوتلرینه قارشی اولموشدور" دئدی.
"ترور هؤرگوتلرینین گئرچکلشدیردیگینی دوشوندوگوموز بو خائنجه سالدیری نتیجه‌سینده عراق مقاملاری ایله امکداشلیق ائده‌بیله‌جگیمیزی ده آچیقلادیق" دئین چاووش‌اوغلو:
"بیر داها بوردان وورغولاماق ایسته‌ردیک. بو سیس پرده‌سی قالدیریلمادان تۆرکیه‌یه قارشی ایر‌لی سوروله‌ن اتهاملاری رد ائدیریک. تۆرکیه‌یه یؤنه‌لیک هم یئتکیلی، هم ده یئتکیسیز وئریلن آچیقلامالاری دا رد ائدیریک" ایفاده‌لرینی ایشلتدی.
